El 1708, Leszczyński va nomenar Poniatowski el seu representant personal dfavant Carles XII. Va participar en la Batalla de Holowczyn aquell any i va servir d'ajuda a Carles XII durant l'exili a l'Imperi Otomà després de la Batalla de Poltava el 1709. Aquí va treballar per establir una aliança entre els otomans i els suecs, amb l'objectiu de porta els otomans a la guerra contra Rússia. A causa dels esforços diplomàtics per part dels francesos, alineats amb Suècia, els otomans van començar a fer campanya contra els russos el 1710. Amb aquest canvi en la política exterior otomana va arribar la destitució de Çorlulu Damat Ali Paixà, gran visir d'Ahmed III. El seu successor, Köprülüzade Damat Numan Paixà, era conegut de Poniatowski i havia estat partidari d'un canvi anti-rus en la política otomana.